Hevur tú eitt ynski um at koma víðari í lívinum, og ert tú til reiðar at taka avbjóðingina á teg, so er Dugni til reiðar at møta tær. Skúlin við Áir bjóðar 9. flokk og fyrireiking til 9. flokk. Í fyrireikingarflokkinum verður miðað eftir at geva grundleggjandi lesi-, skrivi- og rokniførleikar til næmingar, so teir gerast førir fyri at halda áfram í 9. flokki. Undirvísingin í 9. flokki endar við vanligari fráfaringarroynd fólkaskúlans. Skúlin er grundaður á eitt heildartilboð, har tú, umframt fakliga læring, verður stuðlaður í at mennast persónliga. Her eru góðar umstøður hjá næmingum at læra og eitt gott sosialt umhvørvi við tøttum samstarvi við starvsfólk skúlans-har øll virða hvørannan. Skúlin kann testa fyri orðblindni og veita undirvísing til lesi-, skrivi- og rokniveik.